**Siri Kristine Nordby** (født 4. august 1978 i Bærum) er en norsk tidligere fotballspiller. Hun spilte midtstopper eller venstreback for Røa i Toppserien og fikk 43 A-landskamper.

Karriere
--------

Siri Nordby startet på Øvrevoll Ballklubb, men byttet til Røa i 1996. Siden har hun bare spilt for Røa bortsett fra en periode på University of South Florida i USA. Siri Nordby har over 300 kamper for Røa, og har skrevet livstidskontrakt med klubben. Hun har ikke glemt klubben hun vokste opp i heller, og hun er fysikk- og resititusjonsansvarlig i klubben som ledes av hennes bror, Sverre. Hennes andre bror, Geir Nordby, er også ansatt i Øvrevoll/Hosle. Geir Nordby er også trener for Siri på Røa.

Siri Nordby var i begynnelsen spiss, og hun hadde suksess sammen med Thea Moen og god hjelp av Kristine Edner. Hun ble flere ganger toppscorer på klubblaget mens det kjempet seg oppover i divisjonene. Nordby var også svært aktiv i å få etablert Røa i Toppserien. Nordby var ferdig med USA-oppholdet sitt i 2001, og ble en stadig viktigere brikke utover i sesongene ettersom hun ble stadig bedre, og flere og flere av de etablerte spillerne falt fra. 

Fra og med 2004 spilte Siri Nordby midtstopper, mye i tospann med Marit Fiane Christensen. Røa ble stadig tettere bakover, og allerede i sin første hele sesong som midtstopper var Nordby med på å vinne både serien og cupen for Røa. I cupfinalen scoret Nordby kampens første mål. I 2004 ble Nordby også vurdert for landslaget. Nordby debuterte for A-landslaget den 24. juli 2004 i en kamp mot Tyskland. Nordby scoret sitt første mål for landslaget den 3. mai 2008 mot Israel i sin 34. kamp for landslaget. Dette er det eneste spillemålet til Nordby, men hun scoret også trøstemålet i kvartfinalen mot Brasil i OL på straffe. Siri Nordby har representert Norge i EM (der hun vant sølv), VM og i OL.

Den 21. oktober 2008 skapte Siri Nordby og fire andre Røa-spillere -- Marie Knutsen, Guro Knutsen, Lene Mykjåland og Marit Fiane Christensen -- overskrifter da de sendte ut et presseskriv der de erklærte seg ferdig med landslaget inntil videre på grunn av problemer med landslagsledelsen. Presseskrivet nevnte aldri landslagstrener Bjarne Berntsen ved navn, men det var forstått at han og hans håndtering av landslaget var vesentlig for deres avgjørelse om å trekke seg fra landslaget. Landslagsavslaget, som hyppig ble omtalt som en boikott i pressen, skapte stor mediaoppmerksomhet, langt mer enn noe annet det året. Det ble arrangert et improvisert møte den 28. oktober mellom Berntsen og de fem utbryterne, men ettersom Norges fotballforbund ikke stilte på møtet, ble møtet resultatløst. Dagen etter var Siri Nordby på NRKs "Bakrommet" i diskusjon med Berntsen, som tidligere hadde diskutert med Marit Fiane Christensen på TV 2. Nordby understreket at det ikke bare gjaldt Bjarne Berntsen, men at det var andre grunner til at de trakk seg fra landslaget. Medias syn på landslagsspillernes drastiske trekk var delt, men de fleste mente at NFF hadde opptrådt uklokt. Det ble ingen løsning mellom partene den tiden Bjarne Berntsen var landslagstrener, men samtlige meldte seg klare til spill da Eli Landsem tok over. Nordby har imidlertid ikke spilt på landslaget siden.

Etter oppstyret spilte Nordby en svært god cupfinale mot Team Strømmen. Først åpnet hun forsvaret til motstanderne med en glimrende pasning til Marit Fiane Christensen, som scoret. Deretter scoret hun direkte fra corner. I 2009-sesongen tok Siri Nordby over kapteinsbindet etter at Karin Bredland trakk seg. Som kaptein var hun en viktig brikke i Røas kamp mot og seier over forhåndsfavoritt Stabæk. Nordby spilte samtlige kamper så nær som én i Toppserien cupen og UEFA Women's Champions League. Da 2010-sesongen kom, var Siri Nordby av avgjørende betydning for kontinuiteten i klubben ettersom Kristine Edner, Marit Fiane Christensen og Marie Knutsen var gravide i mesteparten av sesongen og Lene Mykjåland var i USA. Nordby ble kaptein og samlingspunkt for gruppen, og var viktig for Røa da de lyktes i å vinne sølv i serien og gull i cupen. Siri Nordby var også med på å vinne serien for Røa i 2011, og der markerte hun seg blant annet med svært presise frispark, flere av hvilke ble avgjørende for kampen.

Siri Nordbys betydning for Røa Dynamite Girls kan vanskelig overdrives. Med unntak av Kristine Edner er det ingen som har bidratt mer og vært like avgjørende for klubbens skjebne på spillersiden som henne. Nordbys 15 sesonger i cupen har inkludert alle opprykk bortsett fra det første, hun har scoret 141 mål på 309 kamper, hun har skrevet livstidskontrakt, vært webredaktør, sittet i styret for Røa Dynamite Girls og bidratt gjentatte ganger på frivillig basis.

Referanser
----------

1. 1 2   Soccerdonna[Hentet fra Wikidata]
2. ↑   FBref, FBref spiller-ID 26e1b450[Hentet fra Wikidata]
3. ↑  Røas offisielle hjemmeside
4. ↑  Fem Røa-spillere takker nei til landslaget Arkivert 23. oktober 2012 hos Wayback Machine.
5. ↑  -Ville ikke skjedd på herrelaget
6. ↑  Klipp fra kampen - youtube.com

Eksterne lenker
---------------

* (en) Siri Nordby – kategori av bilder, video eller lyd på Commons Rediger på Wikidata
* (en) Siri Nordby på Internet Movie Database Rediger på Wikidata
* (en) Siri Nordby – Olympedia Rediger på Wikidata

* (en) Siri Nordby – Sports-Reference (OL-resultater – arkivert) Rediger på Wikidata

* (en) Siri Nordby – FIFA Rediger på Wikidata

* (no) Siri Nordby – Norges Fotballforbund Rediger på Wikidata

* (de) Siri Nordby – Soccerdonna Rediger på Wikidata

* (en) Siri Nordby – FBref Rediger på Wikidata
* (no) Aftenposten om Siri Nordby

  


| * v
* d
* r
Norges tropp – EM i fotball for kvinner 2005 andreplass |
| --- |
| 
* 1 B. Nordby
* 2 Stangeland
* 3 Følstad
* 4 Stensland
* 5 S. Nordby
* 6 Fiane Christensen
* 7 Rønning
* 8 Gulbrandsen
* 9 Herlovsen
* 10 Lehn
* 11 Kaufmann
* 12 Hjelmseth
* 13 Nilsen
* 14 Mellgren
* 15 Heimlund
* 16 Blystad Bjerke
* 17 Paulsen
* 18 Knutsen
* 19 Frantzen
* 20 Klaveness
* Landslagstrener: Berntsen

 | Flagget til Norge |

| * v
* d
* r
Norges tropp – VM i fotball for kvinner 2007 fjerdeplass |
| --- |
| 
* 1 B. Nordby
* 2 Stangeland Horpestad (k)
* 3 Følstad
* 4 Stensland
* 5 S. Nordby
* 6 Huse
* 7 Rønning
* 8 S. Gulbrandsen
* 9 Herlovsen
* 10 Wiik
* 11 Larsen Kaurin
* 12 Skarbø
* 13 Colombo Nilsen
* 14 Knutsen
* 15 Giske
* 16 R. Gulbrandsen
* 17 Mykjåland
* 18 Knutsen
* 19 Fiane Christensen
* 20 Klaveness
* 21 Storløkken
* Landslagstrener: Berntsen

 | Flagget til Norge |

| * v
* d
* r
Norges tropp – Fotball under Sommer-OL 2008 |
| --- |
| 
* 1 E. Skarbø
* 2 A. Stangeland Horpestad
* 3 G. Følstad
* 4 I. Stensland
* 5 S. Nordby
* 6 M. Knutsen
* 7 T. Rønning
* 8 S. Gulbrandsen
* 9 I. Herlovsen
* 10 L.M. Wiik
* 11 L. Larsen Kaurin
* 12 M. Fiane Christensen
* 13 L.G. Storløkken
* 14 G. Knutsen
* 15 M. Skammelsrud Lund
* 16 E. Thorsnes
* 17 L. Mykjåland
* 18 C.C. Nilsen
* Landslagstrener: B. Berntsen

 | Flagget til Norge |

| * v
* d
* r
De olympiske ringer Norske deltakere under Sommer-OL 2008 |
| --- |
| Herrer | 
* Kurt Asle Arvesen
* Vebjørn Berg
* Stig-André Berge
* Espen Berg-Knutsen
* Edvald Boasson-Hagen
* Tore Brovold
* Frode Bovim
* Morten Djupvik
* Stein Endresen
* Geir Gulliksen
* Christopher Gundersen
* Are Hansen
* Tony André Hansen
* Harald Jensen
* Sebastian Kartfjord
* Jørre Kjemperud
* Gard Kvale
* Eirik Verås Larsen
* Peer Moberg
* Jaysuma Saidy Ndure
* Lars Petter Nordhaug
* Trond Nymark
* Alexander Dale Oen
* Gabriel Rasch
* Tarjei Skarlund
* Kristian Ruth
* Andreas Thorkildsen
* Sturla Blanck Torkildsen
* Olaf Tufte
* Erik Tysse

 |
| Kvinner | 
* Karoline Dyhre Breivang
* Lene Byberg
* Marit Fiane Christensen
* Gunn-Rita Dahle Flesjå
* Marit Malm Frafjord
* Lise Birgitte Fredriksen
* Gunhild Følstad
* Cathrine Gjerpen
* Susanne Glesnes
* Kari Aalvik Grimsbø
* Solveig Gulbrandsen
* Gro Hammerseng
* Katrine Lunde Haraldsen
* Isabell Herlovsen
* Ane Stangeland Horpestad
* Nila Håkedal
* Kari Mette Johansen
* Ruth Kasirye
* Leni Larsen Kaurin
* Guro Knutsen
* Marie Knutsen
* Alexandra Koefoed
* Tonje Larsen
* Marita Skammelsrud Lund
* Kristine Lunde
* Kathrine Maaseide
* Ida Marcussen
* Lene Mykjåland
* Christine Colombo Nilsen
* Siri Nordby
* Sara Nordenstam
* Katja Nyberg
* Tonje Nøstvold
* Gyda Ellefsplass Olssen
* Ezinne Okparaebo
* Kirsten Marathon Melkevik
* Kjersti Tysse Plätzer
* Linn-Kristin Riegelhuth
* Trine Rønning
* Erika Skarbø
* Ingvild Snildal
* Gøril Snorroeggen
* Nina Solheim
* Jannicke Stålstrøm
* Ingvild Stensland
* Lene G. Storløkken
* Siren Soot Sundby
* Else Marthe Sørlie-Lybekk
* Elise Thorsnes
* Ingrid Tørlen
* Kristina Vestveit
* Anita Valen de Vries
* Christina Vukicevic
* Melissa Wiik
* Ragnhild Aamodt

 |

|  |  |
| --- | --- |
| Oppslagsverk/autoritetsdata | Prabook
 |